
18.11.2009

Бүген Татарстан Республикасы Премьер-министры Рөстәм Миңнеханов Mitsubishi Heavy Industries һәм Sojitz Corporation япон компанияләре җитәкчелеге белән очрашты. Очрашу Татарстан Республикасының Тулы хокуклы Вәкиллеге бинасында узды.

Тышкы икътисади эшләр буенча Татарстан Республикасы Премьер-министры ярдәмчесе Искәндәр Мөфлиханов хәбәр иткәнчә, сүз Менделеевскта аммиак, метанол һәм карбамид җитештерү буенча комплекс (“Аммоний“ ААҖ) төзү проектын тормышка ашыру турында барды.

17.11.2009

Татарстан Республикасында яшәүчеләрнең ихтыяҗларын канәгатьләндерү һәм грипптан саклану максатыннан, вируска каршы тору битлекләрен Татарстанда җитештерә башлаячаклар. Хәзер битлекләр җитәрлек күләмдә җитештерелмәү сәбәпле, шундый карар кабул ителгән.

Бүген Татарстан Республикасы Министрлар Кабинетында узган брифингта бу турыда Татарстан Республикасы сәламәтлек саклау министрының урынбасары Фәридә Яркәева хәбәр итте. Аның сүзләренә караганда, битлекләр җитештерү өчен, спанбонд дигән тукылмаган материал кулланылачак. Шул ук вакытта якын арада (18 нче ноябрьдән 1 нче декабрьгә кадәр) республикага якынча 7 млн битлек кайтыр дип көтелә.

17.11.2009

Кичә, 16 нчы ноябрьдә, Татарстан Республикасы Министрлар Кабинетында Премьер-министрның беренче урынбасары Борис Павлов җитәкчелегендә узган киңәшмәдә “Россия нанотехнологияләр корпорациясе” дәүләт корпорациясе һәм Татарстан Республикасы арасында нанотехнологияләр һәм наноиндустрияне үстерү өлкәсендә хезмәттәшлек итү турында төзелгән Килешүне гамәлгә ашыру Координация Советының киңәйтелгән утырышына әзерлек турында фикер алыштылар.

Шуны искәртик: Координация Советының киңәйтелгән утырышында (20 нче ноябрьдә булачак) 2009-2013 елларга һәм 2015 елга кадәрге чорга Татарстан Республикасы наноиндустриясен проектлы үстерү комплекслы программасын раслау күздә тотыла.


16.11.2009

Бүген Татарстан Республикасы Премьер-министры Рөстәм Миңнеханов Татарстан Республикасы Хөкүмәт йортында Ирландиянең Россия Федерациясендәге Гадәттән тыш һәм Вәкаләтле Илчесе Филипп әфәнде Макдона (Philip McDonagh) белән очрашты.

Визит танышу характерында иде.


16.11.2009

Бүген Татарстан Республикасы Премьер-министры Рөстәм Миңнеханов Татарстан Республикасы Хөкүмәт йортында “Скартел” компаниясе директоры Денис Свердлов белән очрашты. Анда республикада югары тизлекле интернетны үстерү һәм кулланылышка кертү (шул исәптән WiMAX технологиясе базасында) перспективалары турында сүз барды.

“Скартел” Россиядә Mobile WiMAX базасында мәгълүматны югары тизлектә тапшыру челтәрен файдалануга керткән беренче компания булып тора. Технология челтәр абонентларына, тоташуны саклап, шәһәр буенча йөрү мөмкинлеге бирә.

13.11.2009

Татарстан Республикасы - “Сколково” идарә мәктәбе (Мәскәү) белән хезмәттәшлек итү турындагы килешүгә кул куйган беренче федерация субъекты. Бүген “Сколково” идарә мәктәбе укучылары белән очрашуда бу турыда Татарстан Премьер-министры Рөстәм Миңнеханов әйтте.

Шуны искәртик: “Сколково” идарә мәктәбенең 30 дан артык укучысы танышу визиты белән Татарстан башкаласына килде.

13.11.2009

Бүген Татарстан Республикасы Министрлар Кабинетында Татарстан Республикасының хөкүмәт башлыгы Рөстәм Миңнеханов Татарстан Республикасы Инвестиция-венчур фондының химаячеләр советы утырышын үткәрде.

Утырыш барышында химаячеләр советы әгъзалары кайбер тәкъдимнәрне карадылар һәм хупладылар, Татарстан Республикасы Инвестиция-венчур фондының агымдагы эше турында докладлар тыңладылар.

12.11.2009

Бүген Татарстан Республикасы Премьер-министры Рөстәм Миңнеханов “Ак Барс” банк ААҖ нең Директорлар советы утырышында катнашты.

Банкның Директорлар советы 2009 елның III кварталында һәм 9 аенда еллык финанс-хуҗалык планын тормышка ашыру турындагы хисап белән танышты. Хисапны банк идарәсе рәисе Роберт Миңнегалиев тәкъдим итте.

12.11.2009

2009 елның 10 аенда Татарстан Республикасында 1 млн 644 мең кв метр торак төзелгән, бу еллык йөкләмәнең 82,2 процентын тәшкил итә. Бүген Татарстан Республикасы Хөкүмәт йортында торак төзү мәсьәләсенә багышлап үткәрелгән киңәшмәдә бу турыда Премьер-министр Рөстәм Миңнеханов әйтте.

Киңәшмә, республиканың барлык муниципаль районнарын тоташтырып, видеоконференцэлемтә режимында узды.

12.11.2009

Татарстан предприятие һәм оешмаларының үз хезмәткәрләренә 200 млн сумнан артык бурычы бар. Бүген яшәү дәрәҗәсен күтәрү һәм керемнәрне легальләштерү буенча республика ведомствоара комиссиясе утырышында бу турыда Татарстанстат җитәкчесе Валерий Кандилов әйтте. Утырыш видеоконференция режимында Татарстан Республикасы Министрлар Кабинетында узды, аны Татарстан Республикасы Премьер-министрының беренче урынбасары Равил Моратов үткәрде.
Рәсми Татарстан